
Εισαγωγικό σημείωμα 


ΑΛΕΚΑ ΜΠουτΖουΥΒΗ 


ΑΠΟ ΤΟ 1974το βόρειοτµήµα της Κύπρου τελεί υπό κατοχή και στο νότιο τµήµα της ζουν 200.000 
πρόσφυγες, εξ αιτίας της τουρκικής εισβολής. Ἡ αυτόκλητη «Τουρκική Δημοκρατία της Βόρειας 
Κύπρου» στηρίζεται σε έποικοὺυς και Τούρκους στρατιώτες και αναγνωρίζεται µόνο απότην Τουρ- 
ία. Στο σύνταγµά της δηλώνεται ότι οιτουρκοκύπριοι αποτελούν τµήµατου τουρκικού έθνους, και 
ο Ντενκτάς διαρκώς επαναπροσδιορίει τους τουρκοκύπριους, ανάγοντάς τους από εθνοτική 
«μειονότητα» σε κοινότητα και απότο 1990 σελαό. 

Ἡ τρέχουσα, λοιπόν, πραγματικότητα στην Κύπρο χαρακτηρίζεται από τον γεωγραφικό διαµελι- 
σµό, την πολιτική διαίρεση καιτην ψυχολογική αποστασιοποίηση των δύο κοινοτήτων’ καταστάσεις 
που είναι άρρηκτα δεµένες µε ένα παρελθόν γεμάτο σιωπές και κενά που επιβάλλουν νέες ανα- 
γνώσεις. 

.- - Ο κύριος όγκος των παραδοσιακών προσεγγίσεων ακολουθώντας τη γραμμική συμβαντολογική 
αφήγηση περιορίζεται στην απαρίθμηση «σπουδαίων» πολιτικών και πολεμικών γεγονότων και 
επικεντρώνεται κυρίως σε ζητήματα ανάπτυξης και εξάρτησης µε έµφαση στην πολιτική ιστορία, 
υποβαθµίζοντας άλλους τοµείς όπως είναι: η κοινωνική ιστορία, η κοινωνική ανθρωπολογία, η 
ιστορία της εκπαίδευσης, η µελέτη των κοινωνικών πινηµάτων κ.ά. Οιτοµείς αυτοί συνθέτουν ένα 
ιδιαίτερα ευαίσθητο γνωστικό πεδίο τόσο για τη διερεύνηση των ιδιαιτεροτήτων που παρουσιάζει 
όσο χαιτων διασταυρώσεων µετην ευρύτερη νεοελληνική καιτη διεθνή παραγωγή. Η συστηματική 
µελέτη τους θα διευκόλυνε την άρση των ιδεολογικά φορτισμένων προσεγγίσεων που χειραγωγού- 
νται από ενωτικά ή νεοκυπριακά ιδεολογήµατα. 

Αγνοούνται, επίσης, ή υποβαθµίζονται φαινόμενα που διαπερνούν και σφραγίζουν την καθημερινή 
ζωή των κατοίκων του νησιού. Ελάχιστα, έχουν απασχολήσει θέµατα όπως: η µεταποικιακή εµπει- 
ρία, η πολυπολιτισµικότητα, οι διαδικασίες συγκρότησης χαι πολιτικοποίησης των εθνοτικών 
ταυτοτήτων καθώς και οι νέες συνθήκες ζωής που διαμορφώθηκαν στην Κύπρο µετά την εισβολή, 
όπωςτις καταθέτουν τα ίδια τα άτοµα που βίωσαν τα γεγονότα. 

Οι νέες ερμηνευτικές απόπειρες προὐποθέτουν σύνθετες προσεγγίσεις που συνεκτιμούν τις δια- 
πλοκές μεταξύ εθνοτικότητας, θρησκείας, τάξης, γλώσσας και Ἑένων πολιτικο-πολιτισμικών πα- 
ρεμβάσεων. Προσεγγίσεις που είναι σημαντικές γιατί η ανάδειξη της ποικιλίας των διαπλοκών που 
προσδιορίζουν αυτέςτις σχέσεις θα συμβάλει στη σφαιρικότερη θεώρηση του κυπριακού προβλή- 
µατος. 

Το Αφιέρωμα αυτό δεν αποσκοπεί στην ανάδειξη «μιας μοναδικής αλήθειας», ούτε προτείνει 
τρόπους διευθέτησης της κρίσης. Φιλοξενεί ερευνητικές προσπάθειες που επιχειρούν την επανα- 
προσέγγιση της κυπριακής εμπειρίας, την ανάδειξη αποσιωπηµένων όψεων του παρελθόντος χαι 
διατυπώνουν νέα ερωτήματα, συχνά επίτου ήδη γνωστού υλικού. Συγχρόνως φιλοδοξεί να προχκα- 
λέσει συζητήσεις που θα προάγουν τον κριτικό επιστημονικό λόγο, θα διευκολύνουν τη διάχυσήτου 
στην κοινωνία καιθα διαπερνούν το κλίµατης γενικευµένης δυσπιστίας των εθνοτικών οµάδων. Συ- 
ζητήσεις για να γεφυρωθείτο χάσμα που δημιούργησε εκείνο το κριτήριο σύµφωνα µετο οποίοτα 
πολιτικά καιτα εθνο-πολιτισµικά όρια συμπίπτουν, και η λογική συνέπειατου οποίου συμπυχνώνε- 





ται στο αίτηµα ένα κράτος -- ένα έθνος, μετατρέποντας τις όποιες αποκλίσεις σε απειλή. 

Οι προσανατολισµοί του Αφιερώματος δεν περιορίζονται µόνο στα εξωκυπριακά δεδοµένα, στα 
πλαίσια των οποίων αναπτύχθηκε η µεταποικιακή κυπριακή πραγματικότητα, όπως είναι οι πολι- 
τικοί στόχοι χαι οι στρατηγικοί σχεδιασµοίτης Μεγάλης Βρετανίας, της Ελλάδας καιτης Τουρκίας, 
αλλά αναζητά καιτις ενδοκυπριακές διαθλάσεις αυτών των πολιτικών. 

Ιδιαίτερο βάρος δίνεται στη διερεύνηση των όρων γέννησης του ελληνικού και του τουρκικού εθνι- 
κισμού στην Κύπρο. ΄Ένας σημαντικός αριθµός των σύγχρονων διεπιστηµονικών καταγραφών επι- 
χειρείνα αναδείξει τις «εθνοτικές ταυτότητες» ως ένα από τα κεντρικά σηµεία αναφοράς της χοι- 
νωνικής, πολιτικής και πολιτισμικής ιστορίας. Ἡ στροφή αυτή συνδέεται µε τη δυναμική και τις 
όψειςτου νεώτερου φαινομένου του εθνικισμού, που εξαπλώθηκε από τη Δυτική Ευρώπη στην ευ- 
ούτερη περιοχή και συνέβαλε στον μετασχηματισμό και στην κρυστάλλωση των εθνικών ταυτοτή- 
των. Είναι µια διαδικασία που στηρίζεται στην καλλιέργεια του εθνικού αισθήματος, ως απαραί- 
τητου συστατικού γνωρίσµατος των εθνικών κρατών, αλλά και στην επιλογή µιας εθνοκεντρικής και 
ενιαίας ανάγνωσης της ιστορίας σύμφωνα µε την οποία η παρουσία στην επικράτεια «διαφορετι- 
κών» εθνοπολιτισμικών συνόλων οδηγεί σε αναπόφευντες συγκρούσεις. Συγκρούσεις που ανι- 
χνεύονται όχι µόνο στην εκπαιδευτική πολιτική που ακολουθήθηκε, αλλά και στην ανάλυση του πε- 
ριεχοµένου των σχολικών εγχειριδίων τα οποία χρησιμοποιήθηκαν σε διαφορετικές περιόδους. 

Οι εθνοκεντρικές ιστορικές αφηγήσεις και προσεγγίσεις των επιµέρους εθνοτικών οµάδων δεν 
επαρκούν για την ερμηνεία της σύνθετης πραγματικότητας, ιδιαίτερα μάλιστα όταν, όπως συµβαί- 
γει στην περίπτωση της Κύπρου, περιορίζονται στη στείρα αναπαραγωγή της προαιώνιας Ἑλληνο- 
Τουρκικής έχθρας, επιχειρώντας νατην αναδείξουν ὡς την μοναδική αιτία όλων των προβλημάτων. 
Οι απαρχές των προβλημάτων θα πρέπει ν᾿ αναζητηθούν στην περίοδοτης Αγγλοκρατίας' τότεπου 
η βρετανική πολιτική σχεδιάστηκε έτσι που να διαχωρίσει και να πολώσει τον πληθυσμό σε δύο 
εθνοτικές κοινότητες για νατον κρατήσει ευκολότερα κάτω από τον έλεγχότης. Στη συνέχεια η συ- 
γέπεια αυτής τής τακτικής ήταν ο πληθυσμός να ορισθεί ως ελληνικός χαι τουρκικός, να εγκαθι- 
δρυθούν παράλληλες πολιτικές δοµές και να θεσμοθετηθεί η εθνοτικότητα. Σε αυτήν δόθηκε νέο 
πολιτικό περιεχόµενο, το οποίο σταδιακά µετασχημάτισε τη θρησκευτική και ταξική ταυτότητα και 
αναδείχτηκε σε πεντρικό σηµείο αναφοράς. 

Ἡ ανίχνευση της ανθεκτικότητας των πολιτισμικών χαρακτηριστικών αλλά και των συμπεριφορών 
που προσδιορίζουν τις εθνοτικές οµάδες συχνά στρέφει την έρευνα στη µελέτη των νοοτροπιών και 
τῆς καθημερινής ζωής, πεδία που επιτρέπουν ν᾿ αναδειχθεί ο σχετικός µετο έθνος προβληματισμός 
και οι πολιτικές τής ταυτότητας. 

Ἡ γνώση αυτή επιτρέπει, θα θέλαμε να ελπίζουμε, ν᾿ αναζητηθούν βιώσιµες λύσεις και όροι συνύ- 
παρξης όλωντων Κυπρίων, υπότην προὐπόθεση ότι οι παραλήπτες θα καταβάλουν ουσιαστικές χαι 
συνειδητές προσπάθειες προκειµένου ν᾿ αποκατασταθεί η αμοιβαία εμπιστοσύνη. Η εμπειρία της 
ρήξης είναι βαθιά τραυματική, οι παραβιάσεις οὐσιώδεις και η όποια μελλοντική λύση προκριθεί, 
θα είναι πολύπλοκη και σύνθετη. Ἡ βιωσιµότητά της θα καθοριστεί σε µεγάλο βαθµό από την 
αυτογνωσία καιτη βούληση για συμβίωση. Παρόλα αυτά, ακόµη χι αν η εθνοπολιτισµική αντιπαλό- 
τητα, που σφράγισε µέχρι πρόσφατα τη σχέση µε τους «άλλους» υποχωρήσει, το πρόβλημα της 
διαπολιτισµικής επικοινωνίας παραμένει µια πολύ δύσκολη υπόθεση, που δεν συνειδητοποιείται 
από τη µια µέρα στην άλλη, δεδοµένων των επιβαρύνσεων που έχουν τις ρίζεςτους στο παρελθόν. 
Ὑπάρχουν τρόποι, αρκεί να µην Ἑεχνάμε την ιστορία, ότι, δηλαδή, πριν και κατά τη διάρκεια της 
βρετανικής κυριαρχίας, τα µέλη της κυπριακής κοινωνίας, ιδιαίτερα στις αγροτικές περιοχές όπου 
ζούσε η συντριπτική πλειονότητατου πληθυσμού, είχαν κατακτήσει κοινούςτρόπους ζωής. Η γλώσ- 
σα δεν αποτελούσε εμπόδιο, δεδομένου ότιτο σύνολο σχεδόν των τουρκοκυπρίων μπορούσε να συ- 
νεννοηθεί ελληνικά και κάποιοι ελληνοκύπριοι τουρχικά. Ἡ κυριότερη μεταξύ τους διαφορά ήταν 
η θρησκεία χωρίς αυτή να αποτελεί εμπόδιο για την κοινωνική τους ενσωμάτωση, δεδομένου ότι η 
πολιτικήτης σημασία ήταν µικρή. 

΄Ἠταν λοιπόν η σύγκλιση των πολιτικών επιλογών των συγκεκριμένων δυνάμεων (ξένοι, Επκλησία, 
τοπικές ελίτ) που παγίωσε τους όρους τῆς πολιτικής αντιπαράθεσης αναδεικνύοντας το εθνικό ὡς 
κεντρικό ζήτημα. ΄Έτσι η ιδεολογικοποίηση του πολιτικού ή αντίστροφα η πολιτικοποίηση του 
ιδεολογικού ήταν µια διαπλοκή που συνέθλιβε τη δυνατότητα να αναπτυχθεί ελεύθερα ο Κύπριος 

πολίτης στα πλαίσια µιας πολυπολιτισµικής Κύπρου τα µέλη τής οποίας -πλειοψηφία και µειοψη- 
φίες- θα ζούσαν ειρηνικά διατηρώντας τα ιδιαίτερα πολιτισµικάτους χαρακτηριστικά. 

Ἡ αξιοποίηση των πορισµάτων που απορρέουν από τις απόπειρες επαναπροσδιορισµού του 
ιστορικού παρελθόντος, θα μπορούσαν να μειώσουν αισθητά τις πιθανότητες αναπαραγωγής των 
αγκυλώσεων εκείνων που προδιέγραψαν την αποτυχία του 1960. Τότε που µετά από πολύχρονες 
διαπραγματεύσεις χαι µε όλες τις αμφισβητήσεις που συνόδευσαν τις συνθήκες Ζυρίχης και 
Λονδίνου, η Κύπρος απέκτησε την, έστω και περιορισμένη, ανεξαρτησία τῆς. Στα πολλά αρνητικά 
αυτής της ρύθμισης θα πρέπει να προσµετρηθεί καιτο γεγονός ότι; η Μεγάλη Βρετανία, η Ελλάδα 
και η Τουρκία εξασφάλισαν νομικά δικαιώµατα στο νησί, συμπεριλαμβανομένου του δικαιώματος 
της Ἑλλάδας καιτης Τουρκίας να εγκαθιστούν στρατεύματα, γεγονός το οποίο έδωσε νομική υπό- 
σταση στον παρεμβατικό ρόλο των εξωκυπριακών δυνάμεων. 

΄Έτσι η Τουρχία εμφανίστηκε Ως ισότιμη δύναμη στις διαπραγματεύσεις µετη Βρετανία καιτην Ελ- 
λάδα τη στιγµή κατά την οποία οι Κύπριοι -ελληνοκύπριοι και τουρκοχύπριοι- περιορίστηκαν σε 
δευτερεύοντα ρόλο σε ότι αφορούσετις αποφάσεις γιατη µοίρατους, 

Ἡ αλυτρωτική πολιτική που ακολούθησε η Ελλάδα τον 19ο αι. και τον 206 ενίσχυσε, από την άλλη 
πλευρά, την πολιτική των παρεμβάσεων. Ἡ Μεγάλη Ιδέα σήμαινε ενσωμάτωση εντός των ελληνι- 
πών συνόρων όλων των περιοχών, συμπεριλαμβανομένηςτης Κύπρου,τις οποίες διεκδικούσε η χώ- 
ρα στη βάση ενός εθνικιστικού επιχειρήματος. 

Οι διαθλάσεις αυτών των πολιτικών, στο ενδοχυπριακό επίπεδο εκφράζονταν µε την δράση της 
ΕΟΚΑ η οποία είχε ὡς στόχο την ΄Ένωση µε την Ἑλλάδα, ενώ η ΤΜΤ έθετε ως τελικό στόχο τη 
Διχοτόμηση, εφ’ όσον αποδεικνυόταν αδύνατη η διατήρηση της βρετανικής αποικιακής εξουσίας ή 
η επιστροφή του νησιού στην Τουρκία. 

Την κατάσταση στην Κύπρο περιέπλεχκετο γεγονός ότι κάθε µια απότις εθνοτικές κοινότητες ταυ- 
τιζόταν µε τη δική της «μητέρα πατρίδα» τη στιγµή κατά την οποία τα εθνικά συμφέροντα των δύο 
«μητέρων πατρίδων» συγκρούονταν και η κάθε µία από αυτές εμφανιζόταν στην Κύπρο Ως προστά- 
της των οµοεθνών της, και δρούσε ανάλογα. 

Ἡ Κύπρος όµως, ίσως επειδή ολόκληρη η ιστορία της σφραγίστηκε από τη γεωπολιτική της θέση, 
στο σταυροδρόμι ανατολής και δύσης, ίσως επειδή κατακτήθηκε χι εποικίσθηκε από πλήθος λαών, 
χωρίς ωστόσο ν᾿ αλλοιωθούν τα βασικά πολιτισμικά της χαρακτηριστικά, θα μπορούσε αξιοποιώ- 
ντας την πολυπολιτισμική ιστορική τής εμπειρία να προχωρήσει στη δημιουργία ενός σύγχρονου 
κράτους στο οποίο να έχειτην αξία της η ποικιλομορφία. 

Κλείνοντας το σύντομο αυτό εισαγωγικό σημείωμα, θα ήθελα να ευχαριστήσω τον Γρηγόρη Ανα- 
νιάδη για τις εποικοδοµητικές παρεμβάσεις του, χαι την προθυμία µε την οποία πρόσφερε τη συ- 
νεργασίατου. 

Ιδιαίτερα θέλω να σταθώ στο φίλο Στέφανο Παπαγεωργίου, µετον οποίο πριν από αρκετούς µήνες 
ξεκινήσαμε µαζίτο σχεδιασμό καιτοὺυς προσανατολισμούς αυτού του Αφιερώματος. Δυστυχώς, λό- 
γῶ ανειληµμµένων υποχρεώσεων δεν μπόρεσε να συμμετάσχει στο στάδιο της υλοποίησης! ήταν 
όµως πάντα εκεί, πρόθυμος να βοηθήσει στην επίλυση των προβλημάτων που ανέκυπταν. Τον ευ- 
χαριστώ θερµά για την πολύτιμη συμβολή του. 

